1979L0373 — FI — 20.04.2009 — 008.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON DIREKTIIVI annettu 2 päivänä huhtikuuta 1979, rehuseosten ►M15 liikkuvuudesta ◄ (79/373/ETY) (EYV L 086, 6.4.1979, p.30)

Muutettu:





Muutettu:









▼B

NEUVOSTON DIREKTIIVI

annettu 2 päivänä huhtikuuta 1979,

rehuseosten ►M15 liikkuvuudesta ◄ ,

(79/373/ETY)







EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 ja 100 artiklan, ottaa huomioon komission ehdotuksen ( 2 ), ottaa huomioon Euroopan parlamentin lausunnon ( 3 ), ottaa huomioon talous- ja sosiaalikomitean lausunnon ( 4 ), sekä katsoo, että sekä katsoo, että kotieläintuotanto on erittäin tärkeä osa Euroopan talousyhteisön maataloudesta; tyydyttävät tulokset riippuvat paljon siitä, että käytetään sopivia, hyvälaatuisia rehuja, ottaen huomioon rehuseosten suuri merkitys rehuja koskevat määräykset ovat tärkeitä maatalouden tuottavuuden parantamisessa, kun rehuseosten ►M15 liikkuvuutta ◄ koskevia määräyksiä annetaan, olisi erityisen huolellisesti varmistuttava siitä, että kyseisenlaisilla rehuseoksilla on myönteinen vaikutus kotieläintuotantoon; rehujen tulee sen vuoksi aina olla terveellisiä, aitoja ja kauppakelpoisia; niiden ei tule aiheuttaa terveydellistä vaaraa ihmisille tai eläimille, eikä niitä tule pitää kaupan harhaanjohtavalla tavalla, käyttäjälle on tarpeen antaa tarkkaa ja merkitsevää tietoa hänelle toimitetusta rehuseoksesta; sen vuoksi ainakin ravintoainepitoisuudet, joilla suoranaisesti on vaikutusta rehun laatuun, olisi ilmoitettava, tietyissä jäsenvaltioissa vallitseva käytäntö huomioon ottaen, on tarpeen säätää mahdollisuudesta kansallisella tasolla tilapäisesti vaatia ravintoaineiden ja ►M11 rehuaineiden ◄ koostumuksen ilmoittamista tarkemmin, kunnes tarkempia säännöksiä annetaan; kyseisenlaisia ilmoituksia voidaan kuitenkin vaatia vain jos niistä on säädetty tässä direktiivissä, lisäksi kaikkien rehun valmistajien olisi voitava ilmoittaa etiketeissään tietyt ostajalle hyödylliset tiedot; jäsenvaltioilla on edelleen myös oikeus sallia valmistajien ilmoittaa tarkempiakin tietoja, jos jäsenvaltioiden lainsäädännössä on kyseisiä rajoituksia tätä direktiiviä annettaessa, jäsenvaltiot voivat ennen yhteisön säännösten antamista vaatia, että rehuseoksissa, joita pidetään kaupan, niiden alueella saa ainesosana edelleen käyttää tiettyjä aineksia tai ne eivät saa sisältää tiettyjä ►M11 rehuaineita ◄ , niin kauan kuin yhteisön menetelmistä ei ole päätetty, jäsenvaltiot eivät voi vaatia tai sallia energia-arvoa ilmoitettavaksi, ellei sitä ole vaadittu tai sallittu niiden alueilla tämän direktiivin antamisajankohtana, riittävien takeiden antamiseksi käyttäjälle, rehuseoksia tulisi pääsääntöisesti pitää kaupan suljetuissa pakkauksissa tai säiliöissä; säännöstä on kuitenkin tarpeen sallia poiketa yhteisön määritettävissä tietyissä erikoisolosuhteissa, jäsenvaltioiden on huolehdittava, ettei tämän direktiivin säännösten mukaisiin rehuseoksiin niiden merkintöjen tai pakkausten vuoksi kohdisteta yhteisön alueella niiden liikkuvuutta koskevia rajoituksia, jäsenvaltioiden on huolehdittava riittävien tarkastusten järjestämisestä sen varmistamiseksi, että rehuseoksia koskevia vaatimuksia noudatetaan, kun niitä ►M15 lasketaan liikkeelle ◄ , tarpeellisten toimenpiteiden täytäntöönpanon helpottamiseksi ja erityisesti niiden muuttamiseksi ja täydentämiseksi tarvittaessa olisi säädettävä menettelystä jäsenvaltioiden ja komission välisen kiinteän yhteistyön aikaansaamiseksi päätöksellä 70/372/ETY ( 5 ) perustetussa pysyvässä rehukomiteassa, ja tässä (SIC! rehukomiteassa, ja) direktiivissä (SIC! tässä direktiivissä) on useita kansallisia poikkeuksia; sen vuoksi on tarpeen säätää niiden muuttamisesta tietyissä tapauksissa tietyn määräajan kuluessa, ON ANTANUT TÄMÄN DIREKTIIVIN:







1 artikla

1. Tämä direktiivi koskee rehuseosten pitämistä kaupan yhteisössä.

2. Tätä direktiiviä sovelletaan rajoittamatta kuitenkaan:

b) rehujen lisäaineita;

▼M5

c) haitalliset aineet ja tuotteet eläinten rehuissa;

▼B

d) ihmisten tai eläinten käyttöön tarkoitettujen tuotteiden sallittujen enimmäistorjunta-ainejäämien vahvistamista;

e) maataloustuotemarkkinoiden rakennetta koskevien säännösten tai määräysten soveltamista;

▼M5

f) tietyt eläinten rehuissa käytettävät tuotteet;

▼M7

g) jäsenvaltioiden tiettyjen valmiiksi pakattujen tuotteiden painoa tai tilavuutta koskevan lainsäädännön lähentämistä;

▼M9

h) erityisravinnoksi tarkoitettuja rehuja.

▼B

2 artikla

Tässä direktiivissä tarkoitetaan:

▼M5

a) rehulla: eläinten ruokintaan tarkoitettuja eläin- tai kasviperäisiä tuotteita luonnollisessa olomuodossaan, tuoreena tai säilöttynä ja niiden teollisia johdannaisia sekä orgaanisia tai epäorgaanisia aineita käytettynä yksin tai seoksina, riippumatta siitä sisältävätkö ne lisäaineita;

▼M11

b) rehuseoksilla eläinten ruokintaan tarkoitettuja rehuaineita seoksena, joka on täysrehua tai täydennysrehua, riippumatta siitä, sisältääkö rehuaine lisäaineita;

▼B

c) ”päiväannoksella” 12 %:n kosteuspitoisuudella laskettua rehun keskimääräistä kokonaismäärää, jonka kunkin eläinlajin tietyn ikäinen ja tiettyä tarkoitusta varten kasvatettu yksilö tarvitsee päivittäin tyydyttääkseen koko ravinnontarpeensa;

d) ”täysrehulla” sellaisten rehujen seosta, jotka koostumuksensa vuoksi riittävät päiväannokseksi;

e) ”täydennysrehuilla” sellaisten rehujen seosta, jotka sisältävät korkeita pitoisuuksia tiettyjä ravintoaineita, mutta jotka koostumuksensa vuoksi riittävät päiväannokseksi vain yhdessä muiden rehujen kanssa käytettynä;

f) ”kivennäisrehuilla” tiivisteitä, jotka sisältävät pääasiassa kivennäisaineita ja joiden hehkutusjäännös on vähintään 40 %;

g) ”melassirehuilla” tiivisteitä, jotka on valmistettu melasseista ja joiden kokonaissokeripitoisuus sakkaroosina ilmaistuna on vähintään 14 %;

h) ”eläimillä” niihin lajeihin kuuluvia eläimiä, joita ihmiset tavallisesti pitävät, ruokkivat ja käyttävät hyödyksi;

i) lemmikkieläimillä: niihin eläinlajeihin kuuluvia yksilöitä, turkiseläimiä lukuun ottamatta, joita yleisesti ruokitaan ja pidetään, mutta ei käytetä hyödyksi.

▼M5

j) juottorehulla: nuorten eläinten täydennysruokintaan ja täysruokintaan tai teurasvasikoiden ruokintaan tarkoitettuja kuivia tai nesteeseen sekoitettavia rehuseoksia.

▼M11

k) ”rehuaineilla” erilaisia rehuseosten valmistukseen tai esiseosten kantaja-aineiksi tarkoitettuja ja joko suoraan sellaisenaan tai jalostuksen jälkeen eläinten ruokintaan tarkoitettuja kasvi- tai eläinperäisiä tuotteita sellaisenaan, tuoreena tai säilöttynä ja niiden teollisia johdannaisia sekä orgaanisia tai epäorgaanisia aineita riippumatta siitä, sisältävätkö ne lisäaineita,

▼M7

1) (SIC! l)) rehuseoksen säilyvyydellä: päivämäärää, johon saakka rehu sopivissa varastointiolosuhteissa säilyttää erityiset ominaisuutensa,

▼M15

m) ”liikkeeseen laskemisella” tai ”liikkuvuudella” rehuseosten hallussa pitämistä niiden myyntiä varten, mukaan lukien niiden tarjoaminen, tai muuta kolmansille osapuolille joko ilmaiseksi tai maksua vastaan tapahtuvaa siirtoa varten, sekä itse myyntiä ja muita siirtomuotoja.

▼B

3 artikla

Jäsenvaltioiden on säädettävä, että rehuseoksia saa pitää kaupan vain, jos ne ovat terveellisiä, aitoja ja laadultaan kauppakelpoisia. Ne eivät saa aiheuttaa terveydellistä vaaraa ihmisille tai eläimille, eikä niitä saa pitää kaupan harhaanjohtavalla tavalla.

4 artikla

1. Jäsenvaltioiden on säädettävä, että rehuseoksia saa pitää kaupan ainoastaan suljetuissa pakkauksissa tai säiliöissä. Jäsenvaltioiden on myös säädettävä, että pakkaukset ja säiliöt on suljettava siten, että pakkausta avattaessa suljin vahingoittuu korjauskelvottomaksi eikä sitä voi käyttää uudelleen.

▼M19

2. Komissio päättää yhteisön tasolla hyväksyttävistä poikkeuksista 1 kohdassa säädetystä periaatteesta. Nämä toimenpiteet, joiden tarkoituksena on muuttaa tämän säädöksen muita kuin keskeisiä osia, myös täydentämällä sitä, hyväksytään 13 artiklan 3 kohdassa tarkoitettua valvonnan käsittävää sääntelymenettelyä noudattaen, edellyttäen, että kyseessä olevat rehuseokset voidaan tunnistaa ja niiden laatu taata.

▼M7

5 artikla

1. Jäsenvaltioiden on säädettävä, että rehuseoksia ei saa pitää kaupan, ellei jäljempänä lueteltuja tietoja esitetä selvästi näkyvällä, helposti luettavalla ja pysyvällä tavalla, tarkoitukseen varatussa paikassa pakkauksessa, säiliössä tai siihen kiinnitettävässä etiketissä, ja ellei niistä ilmene tiedoista vastuussa oleva valmistaja, pakkaaja, maahantuoja, vähittäis- tai tukkumyyjä, jolla on toimipaikka yhteisössä:

a) tarpeen mukaan ilmaus ”täysrehu”, ”täydennysrehu”, ”kivennäisrehu”, ”melassirehu”, ”juottorehu”, ”maidon korviketiiviste”;

b) eläinlaji tai -ryhmä, jolle rehuseos on tarkoitettu;

c) rehun oikeaa käyttämistä varten ohjeet, joista ilmenee myös rehun käyttötarkoitus;

d) kaikkien rehuseosten osalta, lukuun ottamatta muille lemmikkieläimille kuin koirille ja kissoille tarkoitettuja rehuseoksia: 5 c artiklan mukaisesti ilmoitettavat ►M11 rehuaineet ◄ ;

e) tarvittaessa liitteessä olevassa A osassa edellytetyissä tapauksissa ravintoainepitoisuuksien selvitykset;

f) tarvittavat liitteessä olevan B osan 1, 2 ja 3 sarakkeiden mukaiset tiedot;

g) tämän kohdan mukaisista tiedoista vastuussa olevan henkilön nimi tai toiminimi ja osoite tai kotipaikka;

h) nettomäärä painoyksikköinä kiinteiden tuotteiden osalta ja nestemäisten tuotteiden osalta paino- tai tilavuusyksikköinä;

i) vähimmäissäilyvyys 5 d artiklan 1 kohdan mukaisesti ilmoitettuna;

▼M16

j) eränumero;

▼M15

k) 1 päivästä huhtikuuta 2001 lukien joko tiettyjen rehualalla toimivien tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä 22 päivänä joulukuuta 1995 annetun neuvoston direktiivin 95/69/EY ( 6 ) 5 artiklan mukaisesti laitokselle myönnetty hyväksyntänumero tai mainitun direktiivin 10 artiklan mukaisesti laitokselle myönnetty rekisteröintinumero.

▼ —————

▼M7

2. Jäsenvaltioiden on säädettävä, että laskettaessa rehuseokset liikkeelle säiliöautossa tai samankaltaisessa ajoneuvossa tai 4 artiklan 2 kohdan mukaisesti, tavaran mukana on oltava asiakirja, josta ilmenee tämän artiklan 1 kohdassa tarkoitetut tiedot. Käyttäjälle toimitettavien vähäisten rehumäärien ollessa kyseessä, tiedot voidaan saattaa ostajan tietoon sopivaksi katsottavalla tiedotteella kaupantekohetkellä.

3. Jäsenvaltioiden on säädettävä, että 1 kohdassa lueteltujen tietojen kanssa ainoastaan seuraavia lisätietoja saa olla 1 kohdassa tarkoitetussa paikassa:

a) merkinnöissä olevista tiedoista vastuussa olevan henkilön tunnistusmerkki tai tavaramerkki;

b) valmistajan nimi tai toiminimi ja osoite tai kotipaikka, jos tämä ei ole vastuussa etikettitiedoista;

▼M16 —————

▼M7

d) tuotanto- tai valmistusmaa;

e) tuotteen hinta;

f) tavaramerkki tai kauppanimi;

▼M16 —————

▼M7

h) tarvittaessa 14 artiklan a kohdan säännöksiin liittyvät tiedot;

i) ilmoitus tavaran fyysisestä olomuodosta tai sen läpikäymästä erityisestä prosessista;

j) tarvittaessa liitteessä olevassa A osassa määrätyissä tapauksissa selvitykset ravintoainepitoisuuksista;

k) liitteessä olevan B osan 1, 2 ja 4 sarakkeessa määrätyt selvitykset;

l) 5 d artiklan 2 kohdan mukaisesti ilmoitettava valmistuspäivä;

4. Jäsenvaltiot voivat sellaisten rehujen osalta, jotka on valmistettu ja joita pidetään kaupan niiden alueella:

a) sallia 1 kohdan b—f ja h alakohdassa tarkoitetut tiedot ilmoitettavaksi ainoastaan tavaran mukana olevassa asiakirjassa;

b) vaatia valmistajan tunnistamiseksi virallisen koodinumeron, jos viimeksi mainittu ei ole vastuussa merkinnöissä olevista tiedoista.

5. Jäsenvaltioiden on säädettävä, että:

a) jos rehuseoksessa on enintään kolme ►M11 rehuainetta ◄ , 1 kohdan b ja c alakohdassa tarkoitettuja tietoja ei tarvitse ilmoittaa, jos ►M11 rehuaineet ◄ ilmenevät selvästi rehun kuvauksesta;

b) kokojyväviljaseosten osalta 1 kohdan e ja f alakohdassa tarkoitettuja tietoja ei vaadita; ne saa kuitenkin ilmoittaa;

c) nimitykset ”täysrehu” tai ”täydennysrehu” voidaan muille lemmikkieläimille kuin koirille tai kissoille tarkoitettujen rehuseosten osalta korvata sanalla ”rehuseos”. Tällöin tässä artiklassa vaadittavat tai sallittavat selvitykset ovat samat kuin täysrehujen osalta säädetyt;

▼M16

d) säilyvyys, nettomäärä, eränumero sekä hyväksyntä- tai rekisteröintinumero voidaan merkitä 1 kohdassa tarkoitettujen tietojen merkitsemiselle varatun kohdan ulkopuolelle; tällöin on näiden mainintojen ohessa oltava ilmoitus siitä, missä nämä tiedot ovat näkyvillä.

▼M7

6. Lemmikkieläinten rehuseosten osalta nimitykset:

a) englanninkielellä ”compound feedingstuff”, ”complementary feedingstuff” ja ”complete feedingstuff” voidaan korvata vastaavasti nimityksillä ”compound pet food”, ”complementary pet food” ja ”complete pet food”;

b) espanjankielellä ”pienso” voidaan korvata kuvauksella ”alimento”;

c) hollanninkielellä ”mengvoeder”, ”aanvullend diervoeder” ja ”volledig diervoeder” voidaan korvata vastaavasti kuvauksilla ”samengesteld voeder”, ”aanvullend samengesteld voeder” ja ”volledig samengesteld voeder.”

▼M7 —————

▼M16

5 c artikla

1. Rehuseoksen sisältämät rehuaineet on lueteltava erityisnimillään.

2. Rehuaineiden luetteloinnissa on noudatettava seuraavia sääntöjä:

a) muille kuin lemmikkieläimille tarkoitetut rehuseokset: i) rehuaineet luetellaan rehuseoksessa olevien painoprosenttiosuuksien mukaisesti suurimmasta pienimpään; ii) edellä mainittujen prosenttiosuuksien osalta sallitaan +/- 15 prosentin poikkeama;

b) lemmikkieläimille tarkoitetut rehuseokset: rehuaineet luetellaan joko määrät ilmoittaen tai nimeämällä ne painon mukaan suurimmasta pienimpään.

3. Lemmikkieläimille tarkoitettujen rehuseosten osalta voidaan rehuaineen erityisnimen sijasta kuitenkin käyttää sen ryhmän nimeä, johon rehuaine kuuluu, 10 artiklan a kohdan mukaisesti muodostettujen rehuaineita käsittävien ryhmien mukaisesti.

Näistä kahdesta ilmoitusmuodosta voidaan käyttää vain toista, paitsi jos jokin käytetyistä rehuaineista ei kuulu mihinkään määriteltyyn ryhmään. Tällöin on omalla erityisnimellään merkitty rehuaine mainittava painonsa mukaisessa järjestyksessä suurimmasta pienimpään suhteessa ryhmiin.

4. Lemmikkieläimille tarkoitettujen rehuseosten tuoteselostemerkinnöissä voidaan myös erityisesti korostaa rehun ominaisuuksien kannalta olennaisen yhden tai useamman rehuaineen esiintymistä tai alhaista pitoisuutta. Tällöin rehuaineen/-aineiden vähimmäis- tai enimmäispitoisuus painoprosentteina sekoitettujen rehuaineiden kokonaismäärästä osoitetaan selvästi joko siinä yhteydessä, missä korostetaan tietyn rehuaineen pitoisuutta tai rehuaineluettelossa siten, että mainitaan rehuaine/-aineet ja kyseinen painoprosentti / kyseiset painoprosentit vastaavan rehuaineryhmän yhteydessä.

▼M7

5 d artikla

1. Vähimmäissäilyvyys on ilmoitettava seuraavilla merkinnöillä:

— mikrobiologisesti helposti pilaantuvien rehujen osalta: ”käytettävä ennen…” jonka jälkeen merkitään päiväys (päivä, kuukausi ja vuosi);

— muiden rehujen osalta: ”parhainta ennen…”, jonka jälkeen merkitään päiväys (kuukausi ja vuosi);

▼M15

Jos muissa rehuseoksia koskevissa yhteisön säännöksissä edellytetään vähimmäissäilyvyyden tai säilyvyystakuun päättymispäivän ilmoittamista, ilmoitetaan ensimmäisessä alakohdassa tarkoitetuista merkinnöistä ainoastaan aikaisempi päivä.

▼M7

2. Valmistuspäivä on merkittävä seuraavasti: ”valmistettu… (päivää, kuukautta, vuotta) ennen ilmoitetun vähimmäissäilyvyyden päättymispäivää.”

Jos 5 artiklan 5 kohdan d alakohtaa sovelletaan, on edellä mainitun merkinnän jälkeen oltava ilmoitus siitä, mihin säilyvyys on merkitty.

5 e artikla

Rehuseoksen merkinnöissä olevista tiedoista vastuussa oleva voi antaa tässä direktiivissä vaadittavien tietojen lisäksi myös muita tietoja,

kuitenkin siten, että:

▼M9

— tarkoituksena ei ole ilmoittaa muita ravintoaineita tai niiden pitoisuuksia kuin ne, joiden ilmoittamisesta säädetään tämän direktiivin 5 artiklassa tai erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY ( 7 ) 5 artiklan 2 alakohdassa;

▼M7

— tiedot eivät saa johtaa harhaan käyttäjää, etenkään ilmoittamalla, että rehulla on vaikutuksia ja ominaisuuksia, joita sillä ei ole tai ilmoittamalla, että sillä on erikoisominaisuuksia, vaikka tosiasiassa kaikilla samankaltaisilla rehuilla on nämä ominaisuudet,

— tiedoissa ei saa ilmoittaa, että rehu ehkäisee, hoitaa tai parantaa jonkin taudin,

— tietojen on perustuttava puolueettomiin tai mitattaviin seikkoihin, jotka voidaan näyttää toteen,

— tietojen on oltava selvästi erillään kaikista 5 artiklassa mainituista tiedoista.

6 artikla

Jäsenvaltioiden on säädettävä, että liitteessä olevan A osan yleisiä säännöksiä sovelletaan rehuseosten ►M15 liikkeelle laskemiseen ◄ .

▼M7 —————

▼B

9 artikla

Jäsenvaltioiden on huolehdittava, että rehuseoksiin ei tämän direktiivin säännöksien perusteella kohdisteta muita kuin tässä direktiivissä säädettyjä, rehuseosten ►M15 liikkuvuutta ◄ koskevia rajoituksia.

▼M19

10 artikla

Ottaen huomioon tieteen ja tekniikan kehitys, komissio:

a) vahvistaa useita rehuaineksia käsittävät ryhmät;

b) hyväksyy rehuseosten energia-arvon laskentamenetelmät;

c) hyväksyy liitteeseen tehtävät muutokset.

Kaikki edellä mainitut toimenpiteet, joiden tarkoituksena on muuttaa tämän direktiivin muita kuin keskeisiä osia, myös täydentämällä sitä, hyväksytään 13 artiklan 3 kohdassa tarkoitettua valvonnan käsittävää sääntelymenettelyä noudattaen.

▼M7

10 a artikla

1. Jäsenvaltioiden on säädettävä, että ►M11 rehuaineiden liikkuvuudesta 29 päivänä huhtikuuta 1996 annetun neuvoston direktiivin 96/25/EY, sellaisena kuin se on muutettuna direktiiveillä 70/524/ETY, 74/63/ETY, 82/471/ETY ja 93/74/ETY, ja kumottuna direktiivillä 77/101/ETY ( 8 ) liitteen B osassa tarkoitettujen tärkeimpien rehuaineiden ◄ yhteisön luettelossa tarkoitetut ►M11 rehuaineet ◄ voidaan ilmoittaa vain siinä mainituilla nimillään, ja edellyttäen, että ne vastaavat kuvauksia ja täyttävät muutoinkin kaikki siihen sisältyvät ravintoainekoostumusta koskevat vähimmäisvaatimukset.

▼M11

2. Jäsenvaltioiden on valvottava direktiivin 96/25/EY liitteessä olevan A osan ”Yleistä” I, II, III ja IV otsikkokohdan säännösten noudattamista.

▼M15

3. Jäsenvaltioiden on säädettävä, että direktiivin 96/25/EY 11 artiklan b alakohdassa tarkoitetussa luettelossa mainittuja rehuaineita ei voida käyttää rehuaineina rehuseosten valmistuksessa kyseisen direktiivin säännösten mukaisesti.

▼M11

11 artikla

Jos tuotteita ►M15 lasketaan liikkeelle ◄ ainoastaan yhteisön sisällä, tuotteen saateasiakirjaan, pakkaukseen, säiliöön tai mukaan liitettyyn etikettiin painetut tiedot on laadittava vähintään yhdellä tai useammalla määrämaan päättämällä kansallisella tai yhteisön virallisella kielellä.

▼M7

12 artikla

Jäsenvaltioiden on toteutettava kaikki tarvittavat toimenpiteet sen varmistamiseksi, että tämän direktiivin säännösten noudattamista valvotaan valmistuksen aikana tai ►M15 tavaran ollessa liikkeellä ◄ ainakin tarkastuksin näytteitä ottaen.

▼M16

Niiden on määrättävä, että rehuseosten valmistajien on annettava virallisesta valvonnasta vastaavien viranomaisten käyttöön näiden sitä pyytäessä kaikki liikkeelle laskettaviksi tarkoitettujen rehujen koostumusta koskevat asiakirjat, joiden perusteella voidaan varmistaa tuoteselostemerkintöjen sisältämien tietojen oikeellisuus.

▼M18

13 artikla

1. Komissiota avustaa asetuksen (EY) N:o 178/2002 ( 9 ) 58 artiklalla perustettu elintarvikeketjua ja eläinten terveyttä käsittelevä pysyvä komitea.

2. Jos tähän artiklaan viitataan, sovelletaan päätöksen 1999/468/EY ( 10 ) 5 ja 7 artiklassa säädettyä menettelyä.

Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.

▼M19

3. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa sekä 7 artiklaa ottaen huomioon mainitun päätöksen 8 artiklan säännökset.

▼B

14 artikla

Tämä direktiivi ei vaikuta jäsenvaltioiden oikeuteen:

a) suositella sen tyyppisiä rehuseoksia, jotka ovat tiettyjen analyyttisten ominaispiirteiden mukaisia;

b) olla soveltamatta tämän direktiivin säännöksiä rehuseoksiin, jotka vähintään asianmukaisin merkinnöin voidaan osoittaa, että ne ovat tarkoitetut vietäväksi kolmansiin maihin;

c) olla soveltamatta tämän direktiivin säännöksiä rehuseoksiin, jos erityisellä päällysmerkinnällä voidaan osoittaa, että ne ovat tarkoitetut tieteelliseen tai kokeelliseen tarkoitukseen pidettäville eläimille.

15 artikla

Komissio toimittaa saatujen kokemusten perusteella viimeistään kolmen vuoden kuluessa tämän direktiivin tiedoksi antamisesta neuvostolle ehdotukset direktiivin muutoksista, rehuseosten vapaan liikkuvuuden saavuttamiseksi sekä tiettyjen ►M11 rehuaineita ◄ ja erityisesti etikettejä koskevien erojen poistamiseksi. Neuvosto tekee päätöksen ehdotuksista viimeistään viiden vuoden kuluessa tämän direktiivin tiedoksi antamisesta.

▼

15 a artikla

Komissio antaa jäsenvaltioilta saatujen tietojen pohjalta Euroopan parlamentille ja neuvostolle viimeistään 6 päivänä marraskuuta 2006 kertomuksen 5 artiklan 1 kohdan j alakohdassa ja 5 kohdan d alakohdassa sekä 5 c artiklassa ja 12 artiklan toisessa kohdassa perustetun järjestelmän täytäntöönpanosta ja erityisesti siltä osin kuin on kyse rehuainemäärien ilmoittamisesta rehuseosten tuoteselostemerkinnöissä painoprosentteina, sallittu poikkeama mukaan lukien, sekä mahdolliset ehdotukset näiden toimenpiteiden parantamiseksi.

▼B

16 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1981 ja niiden on ilmoitettava tästä komissiolle viipymättä.

▼M8

Saksa voi kuitenkin 21 päivään tammikuuta 1992 asti poiketa merkintöjä koskevista 5 artiklan säännöksistä entisen Saksan demokraattisen tasavallan alueella valvistettujen rehuseosten osalta.

▼B

17 artikla

Tämä direktiivi on osoitettu kaikille jäsenvaltioille.









▼M7

LIITE

A OSA

Yleiset määräykset

1. Osoitetut tai selvitettävät pitoisuudet koskevat pitoisuuksia rehuseosten luonnonpainosta, jollei toisin ilmoiteta.

2. Rehun kosteuspitoisuus on ilmoitettava, jos se on: — yli 7 % maidon korvikerehuissa ja muissa rehuseoksissa, joissa maitoperäisten tuotteiden pitoisuus on yli 40 %, — yli 5 % niiden kivennäisrehujen osalta, jotka eivät sisällä orgaanisia aineita, — yli 10 % niiden kivennäisrehujen osalta, jotka sisältävät orgaanisia aineita, — yli 14 % muiden rehuseosten osalta. Siinäkin tapauksessa, että rehuseosten kosteus ei ylitä edellä olevissa kohdissa ilmoitettuja rajoja, pitoisuus voidaan ilmoittaa.

3. Suolahappoon liukenemattoman tuhkan pitoisuus saa olla enintään 3,3 % kuiva-aineesta niissä rehuseoksissa, jotka sisältävät pääasiassa riisiperäisiä sivutuotteita ja enintään 2,2 % kuiva-aineesta muiden rehuseosten osalta. Edellä mainittu 2,2 %:n pitoisuus voidaan kuitenkin ylittää: — hyväksyttyjä kivennäisperäisiä sidonta-aineita sisältävien rehuseosten osalta; — kivennäisrehuseosten osalta, — niiden rehuseosten osalta, jotka sisältävät yli 50 % sokerijuurikasleikettä tai -massaa; — kalanviljelyyn tarkoitettujen rehuseosten osalta, joiden kalajauhopitoisuus on yli 15 %, edellyttäen, että pitoisuus on ilmoitettu prosentteina rehun luonnonpainosta. Siinäkin tapauksessa, että rehuseosten suolahappoon liukenemattoman tuhkan pitoisuus ei ylitä edellä olevissa kohdissa ilmoitettuja rajoja, pitoisuus voidaan ilmoittaa.

4. Enintään 70 kg painaville vasikoille tarkoitettujen maidon korvikerehujen rautapitoisuuden on oltava vähintään 30 milligrammaa kilossa täysrehua, jonka kosteuspitoisuus on 12 %.

5. Jos 12 artiklassa tarkoitetussa virallisessa tarkastuksessa havaitaan, että muiden kuin lemmikkieläinten rehuseosten koostumus poikkeaa ilmoitetusta koostumuksesta, sallitaan seuraavat enimmäispoikkeamat, jollei 3 artiklasta muuta johdu;

5.1. Jos määritetty pitoisuus on alhaisempi kuin ilmoitettu pitoisuus:

5.1.1. Raakavalkuaisen osalta: — 2 yksikköä, kun ilmoitettu pitoisuus on vähintään 20 %, — 10 % ilmoitetusta pitoisuudesta, kun ilmoitettu pitoisuus on allle 20 % mutta vähintään 10 %, — 1 yksikkö, kun ilmoitettu pitoisuus on alle 10 %.

5.1.2. Kokonaissokerin osalta: — 2 yksikköä, kun ilmoitettu pitoisuus on vähintään 20 %, — 10 % ilmoitetusta pitoisuudesta, kun ilmoitettu pitoisuus on alle 20 % mutta vähintään 10 %, — 1 yksikkö, kun ilmoitettu pitoisuus on alle 10 %.

5.1.3. Tärkkelyksen osalta sekä kokonaissokerin ja tärkkelyksen yhteismäärästä: — 2,5 yksikköä, kun ilmoitettu pitoisuus on vähintään 25 %, — 10 % ilmoitetusta pitoisuudesta, kun ilmoitettu pitoisuus on alle 25 % mutta vähintään 10 %, — 1 yksikkö, kun ilmoitettu pitoisuus on alle 10 %.

5.1.4. Raakarasvojen osalta: — 1,5 yksikköä, kun ilmoitettu pitoisuus on vähintään 15 %, — 10 % ilmoitetusta pitoisuudesta, kun ilmoitettu pitoisuus on alle 15 % mutta vähintään 8 %, — 0,8 yksikköä, kun ilmoitettu pitoisuus on alle 8 %.

5.1.5. Natriumin, kaliumin ja magnesiumin osalta: — 1,5 yksikköä, kun ilmoitettu pitoisuus alle (SIC! pitoisuus on alle) 15 %, — 10 % ilmoitetusta pitoisuudesta, kun ilmoitettu pitoisuus on alle 15 % mutta vähintään 7,5 %, — 0,75 yksikköä, kun ilmoitettu pitoisuus on alle 7,5 % mutta vähintään 5 %, — 15 % ilmoitetusta pitoisuudesta, kun ilmoitettu pitoisuus on alle 5 % mutta vähintään 0,7 %, — 0,1 yksikköä, kun ilmoitettu pitoisuus on alle 0,7 %.

5.1.6. Kokonaisfosforin ja -kalsiumin osalta: — 1,2 yksikköä, kun ilmoitettu pitoisuus on vähintään 16 %, — 7,5 % ilmoitetusta pitoisuudesta, kun ilmoitettu pitoisuus on alle 16 % mutta vähintään 12 %, — 0,9 yksikköä, kun ilmoitettu pitoisuus on alle 12 % mutta vähintään 6 %, — 15 % ilmoitetusta pitoisuudesta, kun ilmoitettu pitoisuuus on alle 6 % mutta vähintään 1 %, — 0,15 yksikköä, kun ilmoitettu pitoisuus on alle 1 %.

5.1.7. Metioniinin, lysiinin ja treoniinin osalta: — 15 % ilmoitetusta pitoisuudesta.

5.1.8. Kystiinin ja tryptofaanin osalta: — 20 % ilmoitetusta pitoisuudesta.

5.2. Jos määritetty pitoisuus on korkeampi kuin ilmoitettu:

5.2.1. Kosteuden osalta: — 1 yksikkö, kun ilmoitettu pitoisuus on vähintään 10 %, — 10 % ilmoitetusta pitoisuudesta, kun ilmoitettu pitoisuus on alle 10 % mutta vähintään 5 %, — 0,5 yksikköä, kun ilmoitettu pitoisuus on alle 5 %.

5.2.2. Tuhkan osalta: — 1 yksikkö, kun ilmoitettu pitoisuus on vähintään 10 %, — 10 % ilmoitetusta pitoisuudesta, kun ilmoitettu pitoisuus alle (SIC! pitoisuus on alle) 10 % mutta vähintään 5 %, — 0,5 yksikköä, kun ilmoitettu pitoisuus on alle 5 %.

5.2.3. Raakakuidun osalta: — 1,8 yksikköä, kun ilmoitettu pitoisuus on vähintään 12 %, — 15 % ilmoitetusta pitoisuudesta, kun ilmoitettu pitoisuus on alle 12 % mutta vähintään 6 %, — 0,9 yksikköä, kun ilmoitettu pitoisuus on alle 6 %.

5.2.4. Suolahappoon liukenemattoman tuhkan osalta: — 1 yksikkö, kun ilmoitettu pitoisuus on vähintään 10 %, — 10 % ilmoitetusta pitoisuudesta, kun ilmoitettu pitoisuus on alle 10 % mutta vähintään 4 %, — 0,4 yksikköä, kun ilmoitettu pitoisuus on alle 4 %.

5.3. Jos havaittu poikkeama on vastakkaiseen suuntaan kuin 5.1 ja 5.2 kohdassa on tarkoitettu:

— raakavalkuaisen, raakarasvojen, kokonaissokerin sekä tärkkelyksen osalta sallittu enimmäispoikkeama on kaksi kertaa kyseisille ravintoaineille 5.1 kohdassa sallittu enimmäispoikkeama, — kokonaisfosforin, kalsiumin, kaliumin, magnesiumin, natriumin, tuhkan ja raakakuidun osalta sallittu enimmäispoikkeama on kolme kertaa kyseisille ravintoaineille 5.1 ja 5.2 kohdassa sallittu enimmäispoikkeama. 5.3.1.

6. Jos 12 artiklassa tarkoitetussa virallisessa tarkastuksessa havaitaan, että lemmikkieläinten rehuseosten koostumus poikkeaa ilmoitetusta koostumuksesta, sallitaan seuraavat enimmäispoikkeamat, jollei 3 artiklasta muuta johdu;

6.1. Jos määritetty pitoisuus on alhaisempi kuin ilmoitettu pitoisuus:

6.1.1. Raakavalkuaisen osalta: — 3,2 yksikköä, kun ilmoitettu pitoisuus on vähintään 20 %, — 16 % ilmoitetusta pitoisuudesta, kun ilmoitettu pitoisuus on alle 20 % mutta vähintään 12,5 %, — 2 yksikköä, kun ilmoitettu pitoisuus on alle 12,5 %.

6.1.2. Raakarasvojen osalta: — 2,5 yksikköä ilmoitetusta pitoisuudesta.

6.2. Jos määritetty pitoisuus on korkeampi kuin ilmoitettu:

6.2.1. Kosteuden osalta: — 3 yksikköä, kun ilmoitettu pitoisuus on vähintään 40 %, — 7,5 % ilmoitetusta pitoisuudesta, kun ilmoitettu pitoisuus on alle 40 % mutta vähintään 20 %, — 1,5 yksikköä, kun ilmoitettu pitoisuus on alle 20 %.

6.2.2. Tuhkan osalta: — 1,5 yksikköä ilmoitetusta pitoisuudesta.

6.2.3. Raakakuidun osalta: — 1 yksikkö ilmoitetusta pitoisuudesta.

6.3. Jos havaittu poikkeama on vastakkaiseeen suuntaan kuin 6.1 ja 6.2 kohdassa on vastaavasti tarkoitettu:

6.3.1. Raakavalkuaisen osalta: — sallittu enimmäispoikkeama on kaksi kertaa kyseiselle ravintoaineelle 6.1.1 kohdassa sallittu enimmäispoikkeama.

6.3.2. Raakarasvojen osalta: — sallittu enimmäispoikkeama on sama kuin on kyseiselle aineelle 6.1.2 kohdassa sallittu enimmäispoikkeama.

6.3.3. Tuhkan ja raakakuidun osalta: — sallittu enimmäispoikkeama on kolme kertaa kyseisille aineille 6.2.2 ja 6.2.3 kohdassa sallittu enimmäispoikkeama.

▼M12

7. Nisäkäskudoksista saatua valkuaista sisältävien rehuseosten merkitseminen

7.1 Rehuseokset, jotka sisältävät nisäkäskudoksista saatua valkuaista ja jotka on tarkoitettu muille kuin lemmikkieläimille, on merkittävä seuraavasti: ”Tämän rehuseoksen, joka sisältää nisäkäskudoksista saatua valkuaista, käyttö märehtijöiden ruokintaan on kielletty. Tätä säännöstä ei sovelleta rehuseoksiin, jotka eivät sisällä muuta nisäkäskudoksesta saatua valkuaista kuin: — maito ja maitotuotteet — liivate ▼M14 — hydrolysoidut proteiinit, joiden molekyylipaino on alle 10 000 ja jotka on: — i) valmistettu nahoista ja vuodista, jotka on saatu teurastamossa teurastetuista eläimistä ja joille virkaeläinlääkäri on tehnyt ante mortem -tarkastuksen direktiivin 64/433/ETY liitteessä I olevan VI luvun mukaisesti ja jotka on tällaisen tutkimuksen perusteella todettu tämän direktiivin tarkoituksessa teurastettaviksi soveltuviksi, ja ii) valmistettu tuotantomenetelmällä, jossa nahkojen ja vuotien saastuminen on mahdollisimman vähäistä asianmukaisten toimenpiteiden ansiosta, jossa nahat ja vuodat käsitellään suolavedellä ja kalkilla, pestään voimakkaasti, aines altistetaan yli 3 tunniksi yli 80 °C:een lämpötilaan pH:ssa yli 11 ja kuumakäsitellään yli 140 °C:ssa 30 minuutin ajan yli 3,6 baarin paineessa, tai asianmukaisella, vastaavalla tuotantomenetelmällä, jonka komissio on hyväksynyt kuultuaan asianmukaista tiedekomiteaa, ja iii) tuotu laitoksista, jotka noudattavat sisäistä tarkastusohjelmaa (HACCP) ▼M12 — rasvattomiksi puhdistetuista luista saatu dikalsiumfosfaatti — Kuivattu plasma ja muut verivalmisteet.

7.2 Jos jäsenvaltio on kieltänyt 7 kohdan 1 alakohdan ensimmäisessä virkkeessä tarkoitetun nisäkäskudoksesta saadun valkuaisen käytön tiettyjen muiden eläinten kuin märehtijöiden ruokintaan neuvoston direktiivin 90/667/ETY ( 11 ) 1 artiklan 2 kohdan mukaisesti, 7 kohdan 1 alakohdassa tarkoitetussa merkinnässä on ilmoitettava täsmällisesti muut eläinlajit tai -ryhmät, joihin kyseisten tuotteiden käyttökielto on ulotettu.

▼M7

B OSA

Ravintoainepitoisuuksien ilmoittaminen







Rehut Ravintoaineet ja pitoisuudet Eläinlajit tai -ryhmä 5 artiklan 1 kohdan f alakohdan mukaiset pakolliset ilmoitukset 5 artiklan 3 kohdan k alakohdan mukaiset vapaaehtoiset ilmoitukset (1) (2) (3) (4) ▼M13 Täysrehut — Raakavalkuainen Kaikki eläimet, lukuun ottamatta muita lemmikkieläimiä kuin koiria ja kissoja Muut lemmikkieläimet kuin koirat ja kissat — Raakarasva — Raakakuitu — Raakatuhka — Lysiini Siat Kaikki eläimet sikoja lukuun ottamatta — Metioniini Siipikarja Kaikki eläimet siipikarjaa lukuun ottamatta — Kystiini … Kaikki eläimet — Treoniini … — Tryptofaani … — Energia-arvo … Siipikarja (ilmoitus ETY-menetelmää noudattaen) … Siat ja märehtijät (ilmoitus kansallisia virallisia menetelmiä noudattaen) — Tärkkelys … Kaikki eläimet — Kokonaissokeri (sakkaroosi) … — Kokonaissokeri ja tärkkelys … — Kalsium … — Natrium … — Magnesium … — Kalium … — Fosfori Kalat akvaariokaloja lukuun ottamatta Kaikki muut eläimet kuin kalat akvaariokaloja lujuun ottamatta ▼M7 Täydennysrehut - kivennäiset — Raakavalkuainen … Kaikki eläimet — Raakakuitu … — Raakatuhka … — Raakarasvat … — Lysiini … — Metioniini … — Kystiini … — Treoniini … — Tryptofaani … — Kalsium Kaikki eläimet — Fosfori — Natrium — Magnesium Märehtijät Kaikki eläimet märehtijöitä lukuun ottamatta — Kalium … Kaikki eläimet Täydennysrehut - melassoidut — Raakavalkuainen Kaikki eläimet — Raakakuitu — Kokonaissokeri sakkaroosina ilmoitettuna — Raakatuhka — Raakarasvat … Kaikki eläimet — Kalsium … — Fosfori … — Natrium … — Natrium (SIC! Kalium) … — Magnesium ≥ 0,5 % Märehtijät Kaikki eläimet märehtijöitä lukuun ottamatta < 0,5 % … Kaikki eläimet Täydennysrehut - muut — Raakavalkuainen Kaikki eläimet, lukuun ottamatta muita lemmikkieläimiä kuin koiria ja kissoja Muut lemmikkieläimet kuin koirat ja kissat — Raakarasvat — Raakakuitu — Raakatuhka — Kalsium ≥ 5 % Kaikki eläimet lemmikkieläimiä lukuunottamatta Lemmikkieläimet < 5 % … Kaikki eläimet — Fosfori ≥ 2 % Kaikki eläimet lemmikkieläimiä lukuunottamatta Lemmikkieläimet < 2 % … Kaikki eläimet — Magnesium ≥ 0,5 % Märehtijät Kaikki eläimet märehtijöitä lukuun ottamatta < 0,5 % … Kaikki eläimet — Natrium … — Kalium … — Energia-arvo … Siipikarja (ilmoitus ETY -menetelmää noudattaen) … Siat ja märehtijät (ilmoitus kansallisia, virallisia menetelmiä noudattaen) — Lysiini Siat Kaikki eläimet sikoja lukuun ottamatta — Metioniini Siipikarja Kaikki eläimet siipikarjaa lukuun ottamatta — Kystiini … Kaikki eläimet — Treoniini … — Tryptofaani … — Tärkkelys … — Kokonaissokeri sakkaroosina ilmoitettuna … — Kokonaissokerit ja tärkkelys yhteensä …